तीसरी बात वे कहते हैं कि इण्टरनेट पर "गुमनाम" रहकर अपनी भड़ास निकालने की जो सुविधा है, उसका भी दुरूपयोग हुआ है। इसके जवाब में तीन बातें मैं कहना चाहूँगा: पहली, फेसबुक पर मैंने पाया है कि ज्यादातर लोग अपनी वास्तविक पहचान के साथ ही व्यवस्था के प्रति भड़ास निकाल रहे हैं- इक्के-दुक्के लोग ही "छद्म नाम" का उपयोग कर रहे हैं। दूसरी बात, अँग्रेजों के दमन से बचने के लिए धनपत राय ने "प्रेमचन्द" के छद्म नाम का उपयोग किया था तथा बालायचाँद मुखोपाध्याय ने किशोरावस्था में हेडमास्टर साहब की नजर में आने से बचने के लिए "बनफूल" का छद्म नाम अपनाया था। ऐसे सैकड़ों उदाहरण मिल जायेंगे और इसमें गलत कुछ भी नहीं है। तीसरी बात, कोई सरकार, या देश का कोई नीति-निर्धारक ऐसा कोई काम करे ही क्यों कि जनता को अपनी भड़ास निकालने का मौका मिले? अब लोग नेताजी सुभाष का जिक्र आते हैं उन्हें सलामी देने लगते हैं, तथा नेहरूजी का जिक्र आते ही भड़ास निकालने लगते हैं, तो इसमें दोष जनता का है, या नेहरूजी का?